На основу члана 46. став 1. тачка 8 и члана 66. став 5. Закона о локалној самоуправи („Службени гласник РС“, број 129/2007, 83/2014 - други закон, 101/2016 - други закон, 47/2018 и 111/2021 – други закон), члана 56. став 1. тачка 12) Статута Града Ниша („Службени лист Града Ниша“, број 88/2008, 143/2016 и 18/2019) и члана 117. став 3. Пословника Скупштине Града Ниша („Службени лист Града Ниша“, 6/2017),

Градско веће Града Ниша, на седници одржаној 14.12.2022. године, разматрајући **Амандман 26**, број 1118-02 од 13.12.2022. године, који је поднео одборник Скупштине Града Ниша Миодраг Станковић,

**п р е д л а ж е**

Скупштини Града Ниша да **одбије Амандман 26**, број 1118-02 од 13.12.2022. године, који је поднео одборник Скупштине Града Ниша Миодраг Станковић на члан 9., Предлога одлуке о буџету Града Ниша за 2023. годину.

**О б р а з л о ж е њ е**

Одборник Скупштине Града Ниша Миодраг Станковић поднео је Амандман 26, број 1118-02 од 13.12.2022. године, на Предлог одлуке о буџету града Ниша за 2023. годину и то: У члану 9., став 1, раздео 11, глава 11.01., Програм/Програмска активност/Пројекат 1502-5115, функција 620, број позиције 400, Економска класификација 511 – Зграде и грађевински објекти, Апропријација намењена за реализацију Програма 4 – Развој Туризма, Управљање развојем туризма, планирана средстава 600.000.000 динара треба умањити на износ 589.000.000 динара. У члану 9, став 1, раздео 8, глава 8.01., Програм/Програмска активност/Пројекат 0902-0021, Функција 010, иза позиције 138, додаје се нова позиција 138б) која гласи „Лифт за особе са инвалидитетом у згради Градске управе у улици Николе Пашића бр. 24“, Апропријација намењена за подршку особама са инвалидитетом, планирана средства 0 динара треба увећати за износ од 11.000.000 динара.

Чланом 117. став 3. Пословника Скупштине Града Ниша(„Службени лист Града Ниша“, 6/2017), прописано је да је предлагач дужан да пре седнице Скупштине размотри амандмане и предложи Скупштини прихватање или одбијање сваког амандмана посебно.

Овим амандманом предлагач сматра да изградња Аква парка која је предвиђена у табели Капиталних пројеката, Приоритет 3 није приоритетна у овом тренутку већ да наведена средства треба искористити за несметано кретање особа са инвалидитетом у згради Градске управе у улици Николе Пашића бр. 24 ради обављања разних административних и других послова за шта је потребно обезбедити лифт са посебном наменом за инвалиде.

Предлогом буџета за 2023. годину су планирана средства за изградњу лифта за особе са инвалидитетом у згради Градске управе у улици Николе Пашића код Канцеларије за локални економски развој на позицији 435, економска класификација 511- зграде и грађевински објекти. На наведеној позицији су планирана средства за капитално одржавање зграда и објеката органа Града.

На основу наведеног, Градско веће Града Ниша предлаже Скупштини Града Ниша да одбије овај амандман.

Број:1331-1/26/2022-03

У Нишу, 14.12.2022. године

**ГРАДСКО ВЕЋЕ ГРАДА НИША**

**ПРЕДСЕДНИЦА**

**Драгана Сотировски**